Odense Adresse-Contoirs Efterretninger, 1804-12-26
Paa sin i afvigte Sommer i Fyen foretagne Embedsrelse havde Hr. Kammerherre Kaas bragt i Erfaring, at Maler og Fattigforstander Lange i Faaborg har tage en fra Fødselen af døvstum fader og moderløs Dreng Morten Bjørnøe til sig og oplært ham saaledes, at han ved Hjelp af Skriftefallene kan forstaae andre; men end- og tydeligen tilkjendegive dem sine Tanker igjen. Af den siden af Kancelliet indhentede Underretning om Maaden, hvorpaa denne Dreng var bleven underviist, samt den Fremgang, han havde gjort, sees blandt andet, at Hr. Lange begndte med at lære ham at skrive. Da han temmeligt vel havde lært at skrive Alphabetet, viste han han een og anden Gienstand, skrev alle de Bogstaver, hvoraf dens Benævnelse sammensættes i en lang Afstand fra hverandre, og lod ham sammenbinde dem; hvilket lykkedes. Derpaa foreskrev han ham alle de Substantiver, som faldt ham ind lod ham efterskrive disse, og betydede ham bestandigt, at de brugte Bogstaver just fordredes til Tingens Benævnelse. Drengens Hukommelse og Opmærksomhed bragte ham snart saavidt at han nogenledes kunde skrive Benævnelsen paa enhver Ting, som forekom Ved at udkaste Ting, som kunde tælles, og hvergang at skrive Tallet derpaa for ham, lærte han ham at tælle og skrive Tal; han lærte og snart at afdele Penge i Rigsdaler, Mark og Skilling. Han bibragte ham dernæst Begreb om Vægt og Maal og om Tidens Afdeling. For at udvikle hans Forstand, foreskrev han ham først korte og simple Spørgsmaal, som kunde besvares med Ja og Nei, men søgte stedse, førend han lod ham svare, at underrette sig om om han havde begrebet Spørgsmaalene. For at see, hvorledes han kunde læse i trykte Bøger, forelagde han ham Steder til Afskrivning, gav ham Bøger med korte Fortællinger i, som han lod ham lære udenad, og siden afskrive efter Hukommelsen. For at overbevise sig om, om han begreb hvad han læste foretog han sig at catechisere derover, udsøgte saamange Spørgsmaal at Stykket, som mulig, og bragte ham derved snart saavidt, at han nogenledes kunde besvare ethvert Spørgsmaal, som laae deri, uden at sammenblande Svarene, og saaledes at man, uagtet der vel i Svaret kan mangle Sammenbindelsesord, og Ordene ei altid staae paa rette Sted, dog altid kunde see, at han begreb, hvad der spurgtes om. Da han saaledes havde uddyrket hans Forstand, og ved passende Leiligheder gjort ham opmærksom paa Skabningen og Skaberen, gjennemgik han endeel af Lærebogen i Religionen med ham, og anmodede derpaa, da han havde bragt det dertil, at han temmeligt vel kunde besvare ethvert Spørgsmaal, som af denne Bog forelagdes ham, den residerende Kapellan der i Byen, Hr. Pastor Boesen, om at antage ham til Confirmations Underviisning. Pastor Boesen har derpaa, næsten hver Aften i forrige Vinter, skriftligen underviist ham, og derefter sidste Paaske confirmeret ham. Foruden at udvikle hans Forstand og at danne hans Sæder har Malermester Lange ogsaa søgt at meddele ham Kundskab i Tegning og Malerkonst, hvori han har bragt det temmeligt vidt; han tegner allerede efter hans Forfatning, med ei ringe Færdighed og veed ret godt at anbringe Lys og Skygge. Paa nogle Herregaarde i Fyen, hvor Maler Lange har havt ham med sig, for at male, har han taget Prospecter af endeel Steder. Den 13 October 1801 har han ladet ham indskrive ved Malerlanget paa 6 Aar, for at lære Maler professionen i hvilken Tid han haaber at kunne danne ham til en duelig Malersvend. Efterat denne Malermester Langes ædelmodige med Opoffrelse af Tid, Flid og Penge forbundne Handling, fra det danske Cancellie, har været Hs. Majestæt foredragen, har det behaget AlletHøistsamme under 16 f. M. allernaadigst at resolvere, at Malermester Lange skulde tilkiendegives Hs. Majestæts allerhøieste bifald med hans i bemældte Henseende udviste Forhold, og derhos meddeles Guldmedaillen for at deel Daad. Ogsaa har Cancelliet, i samme Anledning, ved Skrivelse af 15 d. M. tilkjendegivet den residerende Kapellan i Faaborg, Hr. Boesen, Collegiets Tilfredshed med hans nidkjære Bestræbelse for at forøge den Morten Bjørne allerede tilforn bibragte Religions Kundskab.